Tisztelt Képviselő-testület!

A Bátaszékért Marketing Nonprofit Kft.-hez médiaszolgáltatásra egy újabb árajánlat érkezett január 6-án. Az árak és a szolgáltatások könnyebb áttekintése és összehasonlítása céljából erről is készítettem táblázatot.

A **Mecsek RTV Kft.** televíziós szolgáltatásra két árajánlatot küldött. Mindkettő tartalmazza a már ismert Cikádor magazint, ami 24 perc hosszúságú lenne. Hogy mindezt hány anyaggal töltenék meg, nem részletezi a megküldött anyag. Mivel a korábbi szerződésben sem rögzítették, ezért feltételezhetően az eddigi Cikádor magazin mintájára készülne. Havonta további 4 vagy 2 alkalommal (táblázatok részletezik az árajánlati változatoknak megfelelően) tudósításokat készítene, valamint kéthavonta, illetve félévente stúdióbeszélgetést. Ez utóbbi lehetne kerekasztal beszélgetés a képviselő-testület tagjaival, vagy bemutatná a város köztiszteletben álló polgárait.

1. **változat - heti megjelenéssel**

|  |  |  |  |  |
| --- | --- | --- | --- | --- |
| **Megnevezés** | **Idő** | **Mennyiség** | **Nettó egységár**  **(HUF)** | **Bruttó ár**  **(HUF)** |
| Cikádor magazin  (24 perc) | Havi | 4 db |  |  |
| Egyéb tudósítás  (híradóriport) | Havi | 4 db |  |  |
| stúdióbeszélgetés  24 perc | Kéthavonta | 1 db |  |  |
| Testületi ülés, közmeghallgatás közvetítése | | 1 db | 60.000 |  |
| Közvetítés nélkül összesen: 650.000.-Ft/hó | | | | 825.500.-Ft |
| **közvetítéssel összesen: 710.000.-Ft/hó** | | | | **901.700.-Ft** |
| **12 db közvetítéssel éves szinten összesen: 8.520.000.-Ft/év** | | | | **10.820.400.-Ft** |

1. **változat – kétheti megjelenéssel**

|  |  |  |  |  |
| --- | --- | --- | --- | --- |
| **Megnevezés** | **Idő** | **Mennyiség** | **Nettó egységár**  **(HUF)** | **Bruttó ár**  **(HUF)** |
| Cikádor magazin  (24 perc) | kéthetente | 2 db |  |  |
| Egyéb tudósítás  (híradóriport) | havi | 2 db |  |  |
| stúdióbeszélgetés  24 perc | félévente | 1 db |  |  |
| Testületi ülés, közmeghallgatás közvetítése | | 1 db | 60.000 |  |
| Közvetítés nélkül összesen: 400.000.-Ft/hó | | | | **508.000.-Ft** |
| **közvetítéssel összesen: 460.000.-Ft/hó** | | | | **584.200.-Ft** |
| **12 db közvetítéssel éves szinten összesen 5.520.000.-Ft/év** | | | | **7.010.400.-Ft** |

Az árajánlatok pontosan részletezik a különböző műsorok ismétlési lehetőségeit, a megjelenés időpontjait, felületeit. A Cikádor magazin és a kerekasztal beszélgetés a Tolnatáj Televízión túl látható lenne az RTV Szekszárd Televízió műsorán is többszöri ismétléssel. A híradó tudósítások, - melyek regionális szinten is érdekes híreket tartalmaznak - pedig a Pannon Krónika (Pannon Televízió) műsorát színesítenék.

A jelentősebb hírértékkel bíró anyagok felkerülnének a Tolnatáj Televízió facebook oldalára, valamint a Mecsek RTV által újonnan indított internetes hírportálra.

A testületi ülések, közmeghallgatások közvetítésének szolgáltatási díja alkalmanként 60.000.-Ft+ÁFA. A táblázatokba beépítettem ennek árát is (havi egyszeri alkalommal számolva), mivel a korábbi két ajánlattevő esetében is így összegeztük az árakat havi, illetve éves szintre lebontva.

A Cikádor magazint 2005 óta kísérhették figyelemmel a bátaszékiek a képernyőkön keresztül. Ez idő alatt mindenkiben kialakult egy kép arról, hogy milyennek ítéli meg annak színvonalát. Most új árajánlatokat kaptunk, ami a korábbi műsorstruktúrára épül. Az első változat tartalmazza közel azt a kínálatot, ami korábban volt, de jóval drágábban. A második verzió tervezhető be a költségvetésünkbe, mivel médiaszolgáltatásra a Bátaszékért Marketing NKft. havi bruttó 500.000.-Ft kiadással számol.

A három ajánlatot nehéz összehasonlítani, hiszen másról szólnak, mást tudnak kínálni. Igyekeztem mindegyiket összefoglalni. A legtöbb anyagra és legolcsóbban Lipták Pétertől kaptunk ajánlatot. A legújszerűbb elképzelések a Pomsárfilmtől érkeztek, viszont egyedül a Mecsek RTV tud televíziós szolgáltatást nyújtani.

Bátaszék, 2023. február 6.

Készítette:

Bencze Diána

ügyvezető